钦定古今图书集成/历象汇编/历法典/第051卷 > 图
## 钦定古今图书集成/历象汇编/历法典/第051卷 > 图

二为第二率以丙戊若干为第三率而求得四率为丙戊所倍于地半径之数〈见本表〉

若戊乙丙为锐角其法全数〈即乙丙内〉与乙丙边。〈外〉若乙角之正弦，〈即丙丁外〉与丙丁。〈外〉亦若乙角之馀正弦。〈内〉与丁乙边。〈外〉次于乙戊内减

乙丁，馀丁戊用句股法，丙丁、丁戊各自之，并而开，方
得丙戊。

加减差者，太阳本圈中平行与视行之差也。如上论，
从天正春分至立夏，日行经度四十五，其在本圈行
四十五度二十七分三十四秒，此两行之较，为加减
差也。太阳从最高下行至最高冲，此半周内应减算。
从最高冲上行至最高，此半周内应加算。

如左图外圈为宗动天之黄道，与地同心为丙。内圈
为太阳之本天，其心丁有最高、最高冲之线过丁心。